recursal/SuperWikiNEXT-32B huggingface dataset:
திருவிதாங்கூர் வணிக வளாகத்தின் உள்தோற்றம்
திருவிதாங்கூர் வணிக வளாகம் என்பது இந்தியா, கேரளா மாநிலம், திருவனந்தபுரத்தில் அமைந்துள்ள ஒரு வணிக வளாகமாகும்.[1]மலபார் கட்டுமான நிறுவனத்தால் கட்டப்பட்டது. இது திருவனந்தபுரத்தின் முதல் வணிக வளாகமாகும்.  இந்த வளாகம் மலபார் குழும நிறுவனத்தால் 2014 இல் தொடங்கப்பட்டு 2018 ல் கட்டி முடிக்கப்பட்டது. இது 700,000 சதுர அடி (65,000 மீ 2) பரப்பளவைக் கொண்டுள்ளது.  இந்த வளாகத்தில் மூன்று தளங்கள் சில்லறை விற்பனைக்காகவும் இதில் 300 க்கும் மேற்பட்ட சில்லறை விற்பனையாளர்கள் உள்ளனர்.[2] [3]

அமைவிடம்
--------

இந்த வணிக வளாகமானது திருவனந்தபுரம் தேசிய நெடுஞ்சாலை 66 ல் ஈஞ்சக்கல்,சாக்கை சந்திப்பில் அமைந்துள்ளது. திருவனந்தபுரம் சர்வதேச விமான நிலையத்திலிருந்து 1 கி.மீ தூரத்தில் உள்ளது.

வசதிகள் மற்றும் அம்சங்கள்
-------------------------

இந்த வளாகத்தில் மூன்று தளங்களில் 6.5 லட்சம் சதுர அடிக்கு மேல் பரப்பளவு உள்ளது, கிட்டத்தட்ட 150 கடைகள் உள்ளது. கார்னிவெல் சினிமா அரங்கங்கள்,ஒரு பெரிய பல்பொருள் அங்காடியும்.நகைக் கடைகள், மின் சாதனப் பொருட்கள் மற்றும் வீட்டு உபயோகப் பொருட்கள், நவீன வாழ்க்கை முறை பொருட்கள், 9 பரிமாணத் திரையரங்கு, ஒரு 15,000 சதுர அடி விளையாட்டு பகுதி 1.5 சுமார் 1,000 கார்கள் மற்றும் 1,200 இருசக்கர வாகனங்கள் நிறுத்தும் வசதிகள் ஆகியவை இந்த வளாகத்தில் உள்ளன[4]

பசுமை வளாகம்
------------

இந்தியாவின் முதல் பசுமையான வளாகம் ஆகும்[5]திருவாங்கூர் மால் சுற்றுப்புறசூழல் மாசுபடாத தன்மையில் அமைக்கப்பட்டுள்ளது. வளாக முகப்பில் 70 சதவிகித சுவர்கள் மீது செங்குத்தான தோட்டம் உள்ளது. இந்த மாலில் ஒவ்வொரு நாளும் 2.5 டன் கழிவுகளை சுத்திகரிக்கும் திறன் கொண்ட மூன்று கரிம கழிவு மாற்றிகள் உள்ளன. மற்ற கழிவுகளை நிர்வகிக்க, இந்த மாலில் ஒரு கழிவுநீர் சுத்திகரிப்பு நிலையமும் உள்ளது, இது ஒரு நாளைக்கு மூன்று லட்சம் லிட்டர் கழிவுகளை பதப்படுத்தும் திறன் கொண்டது. வளாகத்தில் பிளாஸ்டிக் பயன்பாட்டை இந்த வளாகம் கட்டுப்படுத்துகிறது.

இவற்றையும் காண்க
----------------

* அல் என்மா பேரங்காடி

குறிப்புகள்
-----------

1. ↑   தி இந்து நாளிதழ்.
2. ↑  தி இந்து நாளிதழ்
3. ↑  நியூ இந்தியன் எக்ஸ்பிரஸ்
4. ↑   தி இந்து நாளிதழ்
5. ↑   டைம்ஸ் ஆஃப் இந்தியா.
**விட்டிலாபுரம்** (Vittilapuram) என்பது இந்தியாவின் தமிழ்நாட்டின் தூத்துக்குடி மாவட்டத்தில் உள்ள கிராமமாகும். இது தாமிரபரணி ஆற்றின் கரையில் திருநெல்வேலி சந்திப்பிலிருந்து 15 கிலோமீட்டர் தொலைவிலும், திருநெல்வேலி - தூத்துக்குடி நெடுஞ்சாலை, 7ஏ வில் வசயப்பபுரம் விலக்கிலிருந்து 2 கிலோமீட்டர் தொலைவிலும் உள்ளது. இந்த இடத்தின் பெயர் ஸ்ரீபாண்டுரங்க விட்டலார் கோயிலிலிருந்து வந்தது. கி.பி 1547 இல் பேரரசர் ஸ்ரீ கிருஷ்ணதேவராயரின் அதிகாரத்தின்கீழ் விட்டலாராயர் மன்னர் இதைக் கட்டினார்.

கோயில்கள்
---------

விட்டிலாபுரம் ஸ்ரீபாண்டுரங்க விட்டலார், வீரபாகேஸ்வர், வண்டிமலைச்சி அம்மன் கோயில், பாலா விநாயகர், மற்றும் திருவைகுந்தபதி சுவாமி உள்ளிட்ட பல கோயில்கள் இங்கு உள்ளன. திருவைகுந்தபதி சுவாமி கோயில் விஷ்ணுவுக்கு அர்ப்பணிக்கப்பட்டுள்ளது. புனித கால்வாய் பாலம் ஒன்று பத்தொன்பதாம் நூற்றாண்டில் கட்டப்பட்டு பின்னர் மாற்றப்பட்டது.

### ஸ்ரீபாண்டுரங்க விட்டலார் கோயில்

பாண்டுரங்க கோயில் 2009 ஜீலை 2ஆம் நாளன்று கும்பாபிஷேகம் நடைபெற்றது. இது சிறப்பு வாய்ந்த நிகழ்வாகும், ஏனெனில் கிட்டத்தட்ட 106 ஆண்டுகளுக்குப் பிறகு ஸ்ரீங்கேரி சாரதா பீடத்தின் முழு ஆதரவுடன் இந்நிகழ்ச்சி நடைபெற்றது. இந்த கோயிலில் ஏராளமாகக் கற்களில் செதுக்கப்பட்ட சிற்பங்கள் உள்ளன. ஒவ்வொரு ஆண்டும் தமிழ் காலண்டர் படி தை மாதம் (ஜனவரி ஆங்கில நாட்காட்டி), இலட்சார்ச்சனை நடைபெறுகிறது. இந்த கோயிலுக்கு மகாராஷ்டிராவின் மகான்கள் நாமதேவ், துக்காராம் மற்றும் ஹரிதாஸ் கிரி உள்ளிட்டோர் வருகை தந்துள்ளோர். ஸ்ரீ நமாஜி மற்றும் ஸ்ரீ கணபதி துக்காராம் மகாராஜா ஆகியோரால் முறையே இரண்டு பகவதமேளா ஏற்பாடு செய்யப்பட்டுள்ளது.

போக்குவரத்து
------------

திருநெல்வேலி சந்திப்பிலிருந்து பேருந்து இயக்கப்படுகிறது.

மேற்கோள்கள்
-----------

1. ↑  "Vittalapuram, the dakshina Pandaripuram, near Tirunelveli, South Tamil Nadu". 2020-11-31 அன்று பார்க்கப்பட்டது. Check date values in: `|access-date=` (உதவி)
காயை மறைத்தல்
காயைக் கவித்தல்
**கிச்சுக் கிச்சுத் தம்பலம்** என்பது சிறுவர், சிறுமியர் விளையாடும் விளையாட்டுகளில் ஒன்று. சில வேளையில் பெரியவர்களும் சிறுவர்களோடு சேர்ந்துகொள்வர். இதனை ஈழத்தமிழர் **குச்சாட்டம்** எனவும் வழங்குவர். 

சிறு மணல் கரையில் துரும்பை மறைத்துக் கண்டுபிடிக்கச் செய்யும் விளையாட்டு. இருவர் ஆட்டம். ஒருவர் துரும்பை மறைப்பவர். மற்றொருவர் கண்டுபிடிப்பவர். இருகைப் பெருவிரலும் இணைந்து விரல்கள் நீட்டப்பட்ட நிலையில் கைக்குள் அடங்கும் மணல் அல்லது புழுதிமண் கரை அமைக்கப்படும். அதன் நீளம் விளையாடுபவர் கையில் ஒருமுழம் இருக்கும். 

கிச்சுக் கிச்சுத் தம்பலம்
கிய்யாக் கிய்யாத் தம்பலம்
மச்சு மச்சு தம்பலம்
மாயா மாயா தம்பலம்
இப்படிப் பாடிக்கொண்டு தன் கையிலுள்ள துரும்பை ஒருவர் மறைப்பார்.

கண்டுபிடிப்பவர் தம் இருகை விரல்களையும் கோத்துக்கொண்டு துரும்பு இருக்கும் இடத்திலுள்ள கரையைம் பொத்திக்கொள்வார். மறைத்தவர் கை பொத்தப்படாத கரையைக் கிண்டித் தான் மறைத்த துரும்பை எடுக்கவேண்டும். அப்பகுதியில் துரும்பு இல்லையென்றால், இருக்குமிடத்தைக் கையால் பொத்தி மறைத்தவர் தான் மறைத்த இடத்தில் துரும்பு இருப்பதை எடுத்துக் காட்டவேண்டும். யார் கையில் துரும்பு அகப்படுகிறதோ அவர் துரும்பை மறைக்கும் ஆட்டத்தைத் தொடங்குவார்.

இது ஒரு ஊக விளையாட்டு. இதனை ஊழ்த்திற விளையாட்டு என்றும் கொள்ளலாம்.

சங்ககாலத்தில் இப்படி ஒரு புன்னைக்கொட்டையை மறைத்து விளையாடிய பெண் ஒருத்தி அதனை எடுக்காமலே விட்டுவிட்டுப் போய்விட்டாளாம். அது முளைத்து வளர்ந்தபோது மறைத்து விளையாடிய சிறுமி அதற்குப் பால் ஊற்றி வளர்த்தாளாம் என நற்றிணை பாடல் ஒன்று கூறுகிறது.

அடிக்குறிப்பு
-------------

1. ↑  கிச்சுக்கிச்சுத் தம்பலம் என்பது பாட்டின் பெயரால் அமைந்த பெயர். குச்சாட்டம் என்பது சிறு துரும்புக் குச்சியை மறைத்துவைத்து விளையாடுவதால் சூட்டப்பட்டுள்ள பெயர். சங்ககாலத்தில் புன்னை மரத்து விதையை மறைத்து வைத்து விளையாடிய செய்தி ஒன்று உண்டு.
2. ↑  
விளையாடு ஆயமொடு வெண்மணல் அழுத்தி
மறந்தனம் துறந்த காழ்முளை அகைய
நெய்பெய் தீம்பால் பெய்து இனிது வளர்த்தது
நும்மினும் சிறந்தது நுவ்வை ஆகும் என்று
அன்னை கூறினள் புன்னையது நலனே - நற்றிணை 172

மேலும் பார்க்க
--------------

* தமிழர் விளையாட்டுகள் (அண்மைய காலம்)
**ஜேம்ஸ் சாமுவேல் வின்சென்ட்** (Sam Vincent) (பிறப்பு: மே 18, 1963) ஒரு அமெரிக்க ஓய்வு பெற்ற தொழில்முறை கூடைப்பந்து வீரர் மற்றும் பயிற்சியாளர் ஆவார்.

வின்சென்ட் 1981 ஆம் ஆண்டில் மிச்சிகன் மாநில "மிஸ்டர் கூடைப்பந்து" விருதை வென்றார். முதன்முதலாக இந்த விருது வழங்கப்பட்ட போது இவர் இந்த விருதினைப் பெற்றவராவார். லான்சிங்கின் *ஈஸ்டெர்ன்* உயர்நிலைப் பள்ளியில் பயின்ற அவர், ஒரு ஆட்டத்தில் மூத்தோர் பிரிவில் விளையாடும் பேர் 61 புள்ளிகளைப் பெற்றார். *எவரெட்* உயர்நிலைப் பள்ளியில் மேஜிக் ஜான்சனால் பதிவு செய்யப்பட்டிருந்த முந்தைய சாதனையான 54 புள்ளிகள் என்ற இலக்கை உடைத்தது. 

6' 2 "உயரம் கொண்ட இவர் மைதானத்தின் *பாய்ண்ட் கார்ட்* என்ற நிலையில் விளையாடும் வீரரானார். தனது மூத்த சகோதரர் ஜே வின்சென்ட்டின் அடிச்சுவடுகளைப் பின்பற்றி, மிச்சிகன் மாநில பல்கலைக்கழகத்தில் பயின்றார். மற்றும் 1985 ஆம் ஆண்டில் ஸ்போர்டிங் நியூஸ் என்ற அமெரிக்க விளையாட்டுச் செய்திகளுக்கான பத்திரிக்கையானயால் ஆல்-அமெரிக்கா என்ற கற்பனையான சிறந்த வீரர்களைக் கொண்ட அணியில் இடம் பெறும் தகுதியைப் பெற்றவராக அடையாளம் காணப்பட்டு கௌரவிக்கப்பட்டார். கல்லூரியில் பட்டம் பெற்ற பிறகு, *போஸ்டன் செல்டிக்ஸ்* 1985 ஆம் ஆண்டு NBA வரைவின் இருபதாவது தேர்வு மூலம் தேர்ந்தெடுக்கப்பட்டார். அவர் செல்டிக்ஸிற்காக இரண்டு பருவங்களில் விளையாடினார். *சியாட்டில் சூப்பர்சோனிக்ஸில்* சேருவதற்கு முன்பு, 1986 ஆம் ஆண்டில் என்பிஏ வாகையாளர் போட்டி வளையத்தை ஒரு காத்திருப்பு (அ) பதிலி வீரராக வென்றார். அவர் செடேல் திரெயேட்டிற்கா *சிகாகோ புல்ஸ்* நிறுவனத்திடம் தன்னை வர்த்தகம் செய்தார். புல்ஸ் உடனான நிலையான ஒன்றரை ஆண்டு கால விளையாட்டிற்குப் பிறகு, 1989 ஆம் ஆண்டு என்பிஏ விரிவாக்க வரைவில் *ஆர்லாண்டோ மேஜிக்கால்* தேர்ந்தெடுக்கப்பட்டார். மேலும் 1992 ஆம் ஆண்டில் மேஜிக் உடன் விளையாடி, தனது என்பிஏ வாழ்க்கையை முடித்தார். அவர் என்பிஏ வில் தனது ஏழு ஆண்டு காலப்பகுதியில் 3,106 புள்ளிகளையும், 1,543 புள்ளி பெறுதலுக்கான உதவிகளையும் வென்றார்.

ஓய்வு பெற்ற சிறிது நேரத்திலேயே, வின்சென்ட் *வால்ட் டிஸ்னி வேர்ல்டில் டிஸ்னியின்* வைட் வேர்ல்ட் ஆப் ஸ்போர்ட்ஸில் பணியாற்றினார். 1990 களின் பிற்பகுதியில், அவர் தென்னாப்பிரிக்காவில் கூடைப்பந்தாட்டத்தை பயிற்றுவித்தார். பின்னர் இவர் கிரீஸ், நெதர்லாந்து, நைஜீரியா மற்றும் என்.பி.டி.எல். ஆகிய அணிகளைப் பயிற்றுவித்தார். 2004 கோடைகால ஒலிம்பிக்கில், அவர் நைஜீரிய மகளிர் கூடைப்பந்து அணியை தென் கொரியாவுக்கு எதிராக 68-64 என்ற கணக்கில் வெல்வதற்கு வழிநடத்தினார். இந்த வெற்றியானது, ஒலிம்பிக் பெண்கள் கூடைப்பந்து போட்டியில் ஒரு ஆப்பிரிக்க தேசத்தின் முதல் வெற்றியாகும்.

மேற்கோள்கள்
-----------

1. ↑
**விண்டோஸ் 2.0** விண்டோஸ் 1.0 இன் வழிவந்த வரைகலைச் சூழலுடன் கூடிய 16 பிட் இயங்குதளம் ஆகும்.

புதிய வசதிகள்
-------------

பக்கத்தில் பக்கத்தில் மாத்திரமே வைத்திருந்த விண்டோஸைப் போன்றல்லாது ஒன்றன்மேல் ஒன்றாக அடுக்கிவைக்கும் விண்டோஸ்களை இந்த இயங்குதளம் அறிமுகம் செய்தது. விசைப்பலகையூடான குறுக்கு வழிகளையும் அறிமுகம் செய்தது. விண்டோஸ் 1.0 இல் பாவித்த தொழில் நுட்பச் சொற்களான "ஐகானைஸ்", "சூம்" போன்ற சொற்களை விடுத்து "சிறிதாக்கு" "பெரிதாக்கு" பொன்ற சொற்கள் அறிமுகம் செய்யப்பட்டது.

பிரயோகங்களின் ஆதரவு
-------------------

முதன் முறையாக மைக்ரோசாப்ட் விண்டோஸ் 2.0 இல் மைக்ரோசாப்ட் வேர்டு மற்றும் மைக்ரோசாப்ட் எக்ஸ்செல் இயங்கும் வண்ணம் செய்யப்பட்டது. மைக்ரோசாப்ட் அல்லாதா மென்பொருள் விருத்தியாளர்கள் இந்தப் பதிப்பில் ஆதரவைக் கூட்டிக் கொண்டனர். சிலர் விண்டோஸை முழுமையாக வாங்கிக் கொள்ளாத பயனர்களுக்காக விண்டோஸ் இயங்குநிலை மென்பொருட்களையும் உள்ளடக்கியிருந்தனர். எனினும் பெரும்பாலான மென்பொருள் விருத்தியாளர்கள் விண்டோஸ் இயங்குதளத்தினைப் பாவிப்பவர்கள் மிகச் சிறுபான்மையினராக இருந்ததினால் டாஸ் இயங்குதளத்திற்கென்றே மென்பொருளை உருவாக்கினர்.

ஆப்பிள் கணினியுடனான சட்ட முரண்பாடுகள்
-------------------------------------

17 மே 1988 ஆப்பிள் கணினி நிறுவனத்தினர் தமது ஆப்பிள் மாக்கிண்டோஷ் இயங்குதளத்தில் இருப்பதை போலவே பார்த்தவுடனும் வேலைசெய்யும் பொழுதும் பணிபுரியக்கூடியதாக இந்த விண்டோஸ் இயங்குதளத்தை திருட்டுத்தனமாக உருவாக்கியதாக மைக்ரோசாப்ட் மற்றும் ஹூயுல்லெட் பக்காட் நிறுவனத்திற்கு எதிராக வழக்குத் தொடர்ந்தது. முழுமையாகப் பார்க்கும் பொழுது ஆப்பிள் மாக்கிண்டோஷ் இயங்குதளம் போன்றே தோற்றமளித்தது. 

**மைக்ரோசோஃப்ட் விண்டோஸின் வரலாறு**| **எம்எஸ்-டொஸ்–சார்ந்தது**: 1.0 | 2.0 | 3.0 | 3.1x | 95 | 98 | மீ |
| **என்டி-சார்ந்தது**: என்டி 3.1 | என்டி 3.5 | என்டி 3.51 | என்டி 4.0 | 2000 | எக்ஸ்பி | சேவர் 2003 | விஸ்ஃடா | ஹோம் சேவர் |
| **சிஈ-சார்ந்தது**: சிஈ 3.0 | செல்லிடம் | சிஈ 5.0 |
| **வரவிருப்பவை**: 2008 மற்றும் 7 |
| **வெளியிடப்படாதவை**: நெப்ட்யூன் |  ஒடிஸ்ஸி | நேஷ்வில் | கய்ரோ |

1. ↑
**தேனூர்** இந்திய நாட்டின் தமிழ்நாடு மாநிலத்தில் உள்ள மதுரை மாவட்டத்தில் வடக்கில் உள்ள ஒரு கிராமம். இங்கு 2300 ஆண்டுகளுக்கு முந்தைய பிராமி எழுத்துகளுடன் கூடிய 7 தங்க கட்டிகள் கண்டெடுக்கப்பட்டுள்ளன. இந்த தங்க கட்டிகளோடு ருத்திராட்ச மணிகளும் அதனை இணைக்கும் வட்ட பொட்டுகளும் கண்டெடுக்கப்பட்டுள்ளன. இந்த புதையல் பொருள்களை ஆய்வு செய்ததில் இந்த தங்க கட்டியில் **போகுல் குன்றக்கோதஇ** என்ற தமிழ் பிராமி எழுத்துக்கள் காணப்படுகிறது. போகுல் என்றால் பெரிய , நெடிய குன்றம் என்றும் பெருங்குன்றம், நெடுங்குன்றம் என்றும் பொருள்படும் வகையில் இந்த பெயல் எழுதபட்டிருக்கலாம். போகுல்குன்றம் என்ற ஊரை சேர்ந்த கோதை என்ற பெண் தங்ககட்டியின் உரிமையாளராக இருக்கக்கூடும். *கோதை* என்ற பெயர் *கோதஇ* என்று எழுதப்பட்டுள்ளது. சங்க காலத்தில் கடைசி எழுத்துக்கள் அளபெடையுடன் எழுதும் வழக்கம் இருந்துள்ளது.

மேற்கோள்கள்
-----------

1. ↑   Thenur gold treasure found four years ago is 2300 years' old, recent study reveals Times of India, Oct 9, 2013

வெளி இணைப்புகள்
---------------

* பரணிடப்பட்டது 2012-10-06 at the வந்தவழி இயந்திரம்
* Thenur gold treasure found four years ago is 2300 years' old, recent study reveals Times of India
* தங்க கட்டிகளில் தமிழ் எழுத்துகள், தினமலர், 2013 அக்டோபர் 9
**கிடங்கில்** என்பது சங்ககாலத்து ஊர்களில் ஒன்று ஆகும். இதைப்பற்றி சிறுபாணாற்றுப்படை அடி எண் 160, நற்றிணை பாடல் எண் 65 ஆகியவை குறிப்பிடுகின்றன.

கிடங்கில் இருப்பிடம்
--------------------

இப்போதுள்ள திண்டிவனம் என்னும் ஊர்தான் கிடங்கில் என்று ஆய்வாளர்கள் கருதுகின்றனர்.

### கிடங்கில் அமைப்பு

'கிடங்கில் அன்ன இட்டுக்கரைக் கான் யாற்றுக், கலங்கும் பாசி நீர் அலைக் கலாவ' என்று பாடல் கிடங்கில் அகழியைப் பற்றிக் குறிப்பிடுகிறது. அருவி ஒன்றின் துறை இவ்வாறு இருந்ததாம். கிடங்கில் அகழியில் காட்டாற்றுப் பருவகால வெள்ளம் பாய்ந்ததாம். வெள்ள வரத்து இல்லாத காலத்தில் அந்தக் கிடங்கில் நீரில் பாசி படிந்திருந்ததாம். (நற்றிணை 65)

#### சிறுபாணாற்றுப்படை தரும் செய்தி

மதிலொடு பெயரிய பட்டினம் சென்றால் என்ன பெறலாம் என்று புலவர் விளக்குகிறார்.

கிடங்கில் அரசன்
---------------

பத்துப்பாட்டு தொகுப்பில் இடம் பெற்றுள்ள 10 நூல்களில் ஒன்று சிறுபாணாற்றுப்படை. அதில் சிறப்பிக்கப்பட்டுள்ள அரசன் ஓய்மான் நாட்டு நல்லியக் கோடன். இவன் 'கிடங்கிற் கோமான்' என்று சிறப்பிக்கப்பட்டுள்ளான். இந்த அரசனின் தலைநகர் மாவிலங்கை. இது தொண்டை நாட்டின் ஒரு பகுதியான ஓய்மான் நாட்டின் தலைநகர். இந்த அரசன் ஓவியர் பெருமகன் என்று கூறப்படுவதால் இவனது நாட்டு மக்கள் ஓவியர் எனப்பட்டனர் என்பது தெரியவருகிறது. 

### 'மணிநீர் வைப்பு மதிலொடு பெயரிய பனிநீர்ப் படுவின் பட்டினம்' - சிறுபாணாற்றுப்படை 152-3

கிடங்கு என்னும் சொல் அகழியைக் குறிக்கும். அகழியால் பாதுகாக்கப்பட்டுள்ள இடம் கிடங்கில். கிடங்கை உடைய இல் என்பது பொருள். இதனைச் சிறுபாணாற்றுப்படை தெளிவாக்குகிறது.

#### சோபட்டினம்

சோ என்னும் சொல் மதிலரணைக் குறிக்கும். எனவே இந்த ஊரின் பெயர் 'சோபட்டினம்' என்பதாகும்.

##### சோபட்னா

கிரேக்க மாலுமிகள் இதனைச் சோபட்னா என்று குறிப்பிட்டுள்ளனர்.

கிடங்கில் காவிதி
----------------

கிடங்கில் அரசர்கள் சிறந்த உழவர்களுக்குக் 'காவிதி' என்னும் விருது வழங்கிப் பாராட்டினர். அப்படிப் பாராட்டப்பட்ட இருவர் புலவர்களாகவும் விளங்கியுள்ளனர். கிடங்கில் காவிதிக் கீரங்கண்ணனார், கிடங்கில் காவிதிப் பெருங்கொற்றனார் ஆகியோர் காவிதி விருது பெற்ற புலவர்கள்.

கிடங்கில் குலபதி
----------------

குறுந்தொகை 252ஆம் பாடலைப் பாடிய புலவர் குலபதி நக்கண்ணனார் இந்தக் கிடங்கில் ஊரில் வாழ்ந்தவர்.

உசாத்துணை
---------

1. ↑  டாக்டர் மா.இராசமாணிக்கனார். *பத்துப்பாட்டு ஆராய்ச்சி*. சென்னைப் பல்கலைக் கழக வெளியீடு.
**பச்சை நீர்க்கோலி** அல்லது **பச்சைநாகம்** (Macropisthodon plumbicolor) என்பது ஆசியாவில் காணப்படும் ஒரு நஞ்சில்லா பாம்பு இனமாகும்.

விளக்கம்
--------

Illustration of the scale pattern on a juvenile.
இந்தியாவின் பூனாவில் ஒரு பச்சைநாகம்
காட்டில் ஒரு பச்சைநாகம்.
இவற்றின் தலை அகன்ற நடுத்தர அளவுள்ளவை ஆகும். வழுவழுப்பான மேடான செதில்களுடன் அடர் பச்சை நிறத்துடன், உடலில் ஒழுக்கற்ற கோடுகளையும் கொண்டிருக்கும். இவை வட்ட வடிவிலான கண்மணிகளைக் கொண்ட பெரிய கண்கொண்டிருக்கின்றன. உடலின் அடிப்பகுதி சாம்பல் கலந்த வெள்ளை நிறத்தில் காணப்படும். இவற்றின் கழுத்தில் v வடிவ குறியீடு காணப்படும். அச்சுருத்தப்பட்டால் நாகப்பாம்பு போன்று தலை உயர்த்ததி அச்சுறுத்தும். இதற்கு பிடித்து உணவு தேரைகள் ஆகும்.

முழுமையாக வளர்ந்த இப்பாம்புகள் 2 அடி (0.61 மீ) நீளம் இருக்கும். இப்பாம்புகள் இந்தியா, இலங்கை போன்ற நாடுகளில் மலைப்பகுதிகள், சமவெளிகளில் உள்ள காடுகள் போன்ற இடங்களில் காணப்படுகிறது. ஆனைமலை பகுதிகளில் 4,700 அடி (1,400 மீ) உயரம்வரைக் காணப்படுவதாக டபிள்யூ டேவிசன் அவர்களின் கூற்று. இப்பாம்புகள் வங்கதேசம், மியான்மார், பாக்கித்தான் போன்ற நாடுகளிலும் காணப்படுகிறது .

மேற்கோள்கள்
-----------

1. 1 2  Smith, M. A. 1941. Fauna of British India. Reptilia and Batrachia. p.315-316
2. ↑  *Macropisthodon plumbicolor* at the Reptarium.cz Reptile Database
**கிஜூபாய் பதேக்கா** (*Gijubhai Badheka*, 15 நவம்பர் 1885 – 23 ஜூன் 1939) சித்தல் நகரில் பிறந்த இவர், இந்தியாவில் மாண்டிசோரி கல்வி முறையை அறிமுகப்படுத்துவதில் பெரும் பங்கு வகித்தார். இவர் "மீசை உள்ள அம்மா" எனவும் அறியப்படுகிறார். முதலில் இவர் உயர்நீதிமன்றத்தில் வழக்கறிஞராக பணியாற்றினார். 1923 – ல் அவருடைய மகன் பிறந்த பிறகு, இவர் குழந்தை வளர்ச்சி மற்றும் கல்வியில் தனது ஆர்வத்தை செலுத்தினார். 1920-ல் பதேகா "பால மந்திர்" என்னும் முன் தொடக்கப் பள்ளியை  நிறுவினார். "பகல் கனவு" போன்ற பல கல்விசார் நூல்களை வெளியிட்டுள்ளார்.

### வாழ்க்கை

பதேகா, மேற்கு இந்தியாவின் செளராஷ்டிரா பகுதியில் பிறந்தவர். இவருக்கு பெற்றோர் இட்ட பெயர் "கிரிஜாசங்கர் ". குசராத்தில் உள்ள பவநகர் பகுதியில் வளர்ந்தார். 1907 –ல் கிழக்கு ஆப்பிரிக்காவிற்கு சென்ற இவர், பின் மும்பையில் தனது பணியை தொடர்ந்தார். 1939, ஜூன் 23-ல் இயற்கை எய்தினார்.

### கல்விக்கான பங்களிப்புகள்

1920 –ல் பால மந்திர் மழலையர் பள்ளியை தொடங்கினார். பிறகு நானாபாய்பட், ஹர்பால் திரிவேதி மற்றும் பதேகா ஆகியோர் சேர்ந்து "ஸ்ரீ தட்சிணாமூர்த்தி ஜிஜூபாய் வினய் மந்திர் "என்னும் பள்ளியை பவநகரில் நிறுவினர்.

### வெளியீடுகள்

பதேகா கதைப்புத்தகங்கள் உட்பட 200 நூல்களை வெளியிட்டுள்ளார். அவை அனைத்தும் குழந்தைக் கல்வி, பயணம், நகைச்சுவை இவைகளை மையப்படுத்தியே இருந்தன. அவருடைய புத்தகங்கள் குழந்தைகள், பெற்றோர், கல்வியாளர்களை பெரிதும் கவர்ந்தன.

மேற்கோள்கள்
-----------

1. ↑  Goli (30 May 2010). "Gijubhai Badheka: An inspiring teacher though Montessori". *NGOpost.org*. NGOpost.org. 11 ஏப்ரல் 2012 அன்று மூலம் (Web page) பரணிடப்பட்டது. 30 March 2012 அன்று பார்க்கப்பட்டது.
2. ↑  Mamata Pandya. "Gijubhai on Education". *Learning Network Initiative*. The Learning Network. 27 செப்டம்பர் 2013 அன்று மூலம் (Web page) பரணிடப்பட்டது. 30 March 2012 அன்று பார்க்கப்பட்டது.
**பச்சைமலை** தமிழ்நாட்டில் திருச்சிராப்பள்ளி,பெரம்பலூர், சேலம் மாவட்டங்களில் பரவி நிற்கும் கிழக்குத் தொடர்ச்சி மலைகளைச் சேர்ந்த ஒரு மலைத்தொடர் ஆகும். தமிழ் நாட்டில் உள்ள கொல்லிமலை, கல்வராயன் மலை, சேர்வராயன் மலை, ஜவ்வாது மலை போன்ற மலைத் தொடர்களுள் ஒன்று. பழம்பெரும் பாடல்களில் பச்சைமலை பற்றிய குறிப்புகள் இருக்கின்றன. திருமாலைப் பற்றி பாடிய ஆழ்வாரும் "பச்சைமா மலை போல் மேனி" என்று குறிப்பிடுகிறார். சின்னாறு, கல்லாறு, வெள்ளாறு, மருதையாறு போன்ற நதிகள் பச்சைமலையில் உற்பத்தியாகின்றன.

இந்த மலையானது 527.61 சதுர கிலோமீட்டர் பரப்பளவில் அமைந்துள்ளது. இம்மலை கடல் மட்டத்தில் இருந்து 1,072 மீட்டர் உயரம் கொண்டதாக உள்ளது. வனத்துறை கணக்கெடுப்பின்படி இந்த மலையில் 154 பறவை இனங்கள் வாழ்கின்றன. மேலும் இந்த மலைப்பகுத்திக்கு 135 வகையான பட்டாம்பூச்சி இனங்கள் வலசை வந்து செல்கின்றன. மேலும் இங்கு உள்ள காப்புக் காடுகளில் மான்கள் வாழ்கின்றன. இந்த மலையில் மங்களம் அருவி, கோரையாறு அருவி ஆகிய அருவிகள் உள்ளன.

மலையின் நிலப்பிரிவுகள் மற்றும் மக்கள் தொகை
------------------------------------------

பச்சைமலையில் வாழும் மக்கள் மூன்று நாடுகளாக பச்சைமலையை சுட்டிக் காட்டுகின்றனர். அவைகள் தென்புறனாடு, வன்னாடு, கோவைநாடு ஆகிய மூன்று நாடுகளிலும் ௪௮ (48) கிராமங்கள் உள்ளன. ௧௯௯௧ (1991) ம் ஆண்டு கணக்கெடுப்பின் படி, பச்சைமலை வாழ் மக்களின் எண்ணிக்கை ௰௭௭௪ (10,774) ஆகும்.

மக்களின் தொழில்கள், வாழ்க்கைமுறை, பொழுதுபோக்கு
----------------------------------------------

இம்மலைவாழ் மக்களுக்கு வேளாண்மையே முக்கியத் தொழில். பச்சைமலையில் நாட்டின் தேசிய தாவர இனங்கள், மூலிகை வகைகள் காணக்கிடைக்கின்றன. இம்மக்கள் அணிகலன்களும், உடைகளும், வீடுகளின் அமைப்புகளும், கால மாறுதலுக்கு ஏற்ப சமவெளியில் வாழும் மக்களை ஒட்டியே அமைந்துள்ளன. வானொலியும், தொலைக்காட்சியும் எங்கும் கிடைக்கும் இக்காலத்திலும், பொழுதுபோக்கிற்காக நாடகங்களும், பாடல்களும் நடத்தி வருகின்றனர், பச்சைமலைவாழ் மக்கள்.

இலக்கியங்களில்
--------------

பச்சைமலை சங்ககாலத்தில் 'விச்சிமலை'  என்று அழைக்கப்பட்டது. மலையஞ்சிவந்தி எனப்படும் விச்சிப்பூ இம்மலையில் இக்காலத்திலும் மிகுதியாகப் பூக்கிறது. விச்சிமலைநாடு 'மடங்கா விளையுள் நாடு' என்று கபிலரால் போற்றப்பட்டுள்ளது.(புறநானூறு 200) 

இந்த நாட்டு மன்னன் விச்சியர் பெருமகன் வேந்தன் ஒருவனோடு (சோழனோடு) போரிட்டதைப் பார்த்த குறும்பூர் மக்கள் புலியும் குறும்பூள் பறவையும் போரிடுவது போல் உள்ளதே என்று பேசிக்கொண்டு ஆரவாரம் செய்தார்களாம். (பரணர் - குறுந்தொகை 328) குறும்பூர் என்பது இக்காலத்துக் குரும்பலூர். இந்தக் குரும்பலூரானத் பெரும்பலூர் (பெரம்பலூர்) அருகில் உள்ளது.

மேற்கோள்கள்
-----------

1. ↑  அ. வேலுச்சாமி (மே 27 2019). "மாலை, இரவில் 'குளுகுளு' தட்ப வெப்பநிலை இருந்தும் கோடை காலத்தில் வெறிச்சோடி காணப்படும் பச்சமலை சுற்றுலா பயணிகள் வருகை மூன்றில் ஒரு பங்காக குறைந்தது". *இந்து தமிழ்*.
2. ↑
**இந்திய ஐந்து ரூபாய் நாணயம்** (*Indian 5-rupee coin*) என்பது ரூபாயின் ஒரு வடிவம் ஆகும். 2005-இல் பத்து ரூபாய் அச்சிடப்படும் வரை இந்திய ரூபாயில் பெருமதிப்பு கொண்ட நாணயமாக கருதப்பட்டது.

நாணயத்தின் வடிவமைப்பு
---------------------

நாணயத்தின் முன்பகுதியில் 5 என்ற எண் பெரியதாக பொறிக்கப்பட்டுள்ளது. 5 என்ற எண்ணின் இருபக்கமும் தாமரை மலரும், மொட்டும் ஒருங்கிணைந்தவாறு பொறிக்கப்பட்டுள்ளது. 5 என்ற எண்ணின் மேலே இந்தியில் ரூபாய் எனவும், கீழே ஆங்கிலத்தில் RUPEES எனவும் பொறிக்கப்பட்டுள்ளது. பின்பகுதியின் நடுவே அசோகரின் தூணில் உள்ள சிங்கம் பொறிக்கப்பட்டுள்ளது. அதன் இருபுறமும் இந்தியிலும், ஆங்கிலத்திலும் இந்தியா என பொறிக்கப்பட்டுள்ளது.

இந்த நாணயம் இந்திராகாந்தி படுகொலை செய்யப்பட்ட பிறகு அவரது முகமும், ஜவகர்லால் நேருவின் முகம் அவரது 100 ஆவது பிறந்த நாள் நுற்றாண்டு விழாவின் போது வெளியிடப்பட்டது.

சிறப்பியல்புகள்
---------------

* இந்தியா ஐந்து ரூபாய் நாணயம் குப்ரோநிக்கலால் செய்யப்பட்டது.
* இதன் விட்டம் 23 மில்லிமீட்டர்.
* ஒன்பது கிராம் எடை கொண்டது.
* இந்நாணய அமைப்பு வட்ட வடிவம் கொண்டது.

மேற்கோள்கள்
-----------

1. ↑  "5 Rupees, India". 22 December 2016 அன்று பார்க்கப்பட்டது.
2. ↑

| * பா
* உ
* தொ
இந்திய ரூபாய் (₹) |
| --- |
| துணை அலகுகள் | 
* *தம்பிடி (வழக்கிலில்லை)*
* *அணா (வழக்கிலில்லை)*
* பைசா

 |
| நாணயங்கள் | 

|  |  |
| --- | --- |
| தற்போதைய | 
* 50 பை.
* ₹1
* ₹2
* ₹5
* ₹10
* ₹20

 |
| வழக்கிலில்லாதவை | 
* 1 நயா பைசா
* 2 நயா பைசா
* 5 நயா பைசா
* 1 பை
* 2 பை
* 3 பை
* 5 பை
* 10 பை
* 20 பை
* 25 பை

 |

 |
| பணத்தாள்கள் | 

|  |  |
| --- | --- |
| வரிசைகள் | 
* சிங்க வரிசை
* மகாத்மா காந்தி வரிசை
* மகாத்மா காந்தி புதிய வரிசை

 |
| வகைகள் | 
* ₹1
* ₹2
* ₹5
* ₹10
* ₹20
* ₹50
* ₹100
* ₹200
* ₹500
* ₹1000
* ₹2000

 |

 |
| காசாலைகள் | 
* இந்திய அரசு காசாலை
	+ ஐதராபாத்
	+ கொல்கத்தா
	+ மும்பை
	+ நொய்டா

 |
| தலைப்புகள் | 
* இந்திய ரிசர்வ் வங்கி
* இந்தியாவின் பொருளாதாரம்
* 2016 இந்திய ரூபாய்த் தாள்களின் பண மதிப்பு நீக்கம்

 |
**ஏ. கே. மூர்த்தி** (பிறப்பு: 12 சூலை 1964), பாட்டாளி மக்கள் கட்சியின் துணை பொது செயலாளர், முன்னாள் நாடாளுமன்ற உறுப்பினர் ஆவார், இவர் அடல் பிகாரி வாஜ்பாய் தலைமையிலான தேசிய ஜனநாயக கூட்டணி அரசில்  மத்திய ரயில்வே துறை இணை  அமைச்சராக பதவி வகித்தார்.

தமிழ்நாட்டில், விழுப்புரம் மாவட்டத்தில் உள்ள செஞ்சி வட்டத்தில் கீழ்மாம்பட்டு  என்ற சிறியகிராமத்தில் விவசாயக் குடும்பத்தில் பிறந்தார். அவர் தனது பள்ளிப்படிப்பை சொந்த கிராமத்தில் முடித்தார். 
பின்னர் அண்ணாமலை பல்கலைக்கழகத்தில் சமூகவியல் பிரிவில் முதுகலை பட்டம் பெற்றார். பின்னர் சென்னையில் சொந்தமாக காய்கறிகள் மற்றும் பழங்கள் வணிகம் மற்றும் போக்குவரத்து சேவைகள் தொடங்கினார்.

இந்நிலையில் பா.ம.க நிறுவனர் ராமதாஸ் தனது கட்சியை ஆரம்பித்திருந்தார். ஏ.கே.மூர்த்தி தனது அரசியல் வாழ்க்கையை ஒரு சாதாரண கட்சி உறுப்பினராக தொடங்கி  கட்சியின் துணை பொது செயலாளர் ஆனார். அவர் முதல் முறையாக 1999 இல் செங்கல்பட்டு  மக்களவை தொகுதியில்  பாமக சார்பாக போட்டியிட்டு அதிக ஓட்டுகள் வித்தியாசத்தில் வெற்றி பெற்றார். 13 வது லோக் சபாவாகும்.

ஏ. கே. மூர்த்தி 2002 ஆம் ஆண்டு சூலை 1 ஆம் தேதி  மத்திய அமைச்சரவையில் இடம் பிடித்தார். சூலை 2ஆம் தேதி ரயில்வே இணை அமைச்சரானார். குழந்தைகளுடன் பயணம் செய்யும் பெண்களின் வசதிக்காக 2002 ஆம் ஆண்டு செப்டம்பர் மாதம் 20 ஆம் தேதி இரயில்களில் தொட்டில் குழந்தை திட்டத்தை அறிமுகம் செய்தார்.

ஏ.கே.மூர்த்தி இரண்டாவது முறையாக 2004 ல் செங்கல்பட்டு மக்களவைத் தொகுதிக்கு போட்டியிட்டு, மிகப்பெரிய வித்தியாசத்தில் வெற்றி பெற்று, 14 வது மக்களவைக்கு தேர்ந்தெடுக்கப்பட்டார். அவர் செங்கல்பட்டு மக்களவைத் தொகுதியின் நாடாளுமன்ற உறுப்பினராக  இருந்தார். இவர் 10 ஆண்டுகள் நாடாளுமன்ற உறுப்பினராக இருந்தார். ஏ.கே.மூர்த்தி இரசாயன மற்றும் உரம் தயாரித்தல், கிராமப்புற மேம்பாடு, பொதுமக்களிடமிருந்து, சட்ட மற்றும் நீதித்துறை நாடாளுமன்ற நிலைக்குழுவின் உறுப்பினராகவும் இருந்தார். அவர் இந்த குழுக்களின் விவாதங்களில் தீவிரமாக பங்கு பெற்றார் மற்றும் ஏழைகளுக்காகவும், பிற்படுத்தப்பட்டோர் நலனுக்காகவும் குரல் கொடுத்தார். ஏ.கே.மூர்த்தி ஒரு  நாடாளுமன்ற உறுப்பினராக, தொடக்கக் கல்வி, பொது விநியோக முறை, கிராமப்புற போக்குவரத்து ஆகியவற்றில் கவனம் செலுத்தினார்.

மேற்கோள்கள்
-----------

1. ↑  "Statistical Reports of General elections 1999. Election Commission of India" (PDF). 18 ஜூலை 2014 அன்று மூலம் (PDF) பரணிடப்பட்டது. 30 March 2016 அன்று பார்க்கப்பட்டது.
**இந்திய மத்திய அரசின் இடைக்கால நிதிநிலை அறிக்கை** அல்லது *(Interim Union Budget of India)* அல்லது **முன் அளி மானியக் கோரிக்கை** (*Vot On Account -VOA*) என்பது இந்தியாவில் பொதுத்தேர்தல் நெருங்கும் நேரத்தில் அல்லது முழு நிதிநிலை அறிக்கையைத் தாக்கல் செய்யமுடியாத கட்டத்தில் ஒன்றிய அரசால் முன்வைக்கப்படும் நிதிநிலை அறிக்கை ஆகும்.

அவசியமும் உள்ளடக்கமும்
----------------------

ஒன்றிய அரசு நாடாளுமன்றத்தில் ஒரு நிதியாண்டிற்கு தாக்கல் செய்த நிதிநிலை அறிக்கையானது, அந்த நிதியாண்டிற்கு மட்டுமே பொருந்தும். அது அந்த ஆண்டின் மார்ச் மாதம் 31ம் தேதிவரை மட்டுமே நடைமுறையில் இருக்கும். அடுத்த நிதி ஆண்டிற்கான அறிக்கையை ஒன்றிய அரசால் சில காரணங்களால் தாக்கல் செய்யமுடியாத போது இடைக்கால நிதியறிக்கை தாக்கல் செய்யப்படுகிறது.

இடைநிலை நிதிநிலை அறிக்கையில் பொதுத் தேர்தல் முடிவுவரை (புது அரசு பொறுப்பேற்கும் வரை) அரசின் செலவினங்களுக்கான மானியத்திற்குப் பாராளுமன்றத்தின் அனுமதி கோரப்படுகிறது. மேலும் முழுஅறிக்கை போன்று நடப்பு முழு நிதியாண்டின் வரவு-செலவு தாக்கல் செய்யப்பட்டிருக்கும். 

பொதுத் தேர்தலினால் இடைநிலை அறிக்கை தாக்கல் செய்யப்பட்டிருந்தால் அதில் மாற்றம் செய்யும் அதிகாரம் புதிதாகப் பொறுப்பேற்கும் அரசுக்கு உண்டு. இடைநிலை அறிக்கையில் வரிவிதிப்பில் மாற்றங்களோ புதுக் கொள்கை அறிவிப்புகளோ இருக்காது. 

புது அரசு பொறுப்பேற்ற பின் அந்த நிதியாண்டின் மீதமுள்ள காலத்திற்கான முழு அறிக்கையைத் தாக்கல் செய்யும். அது முடியாதபட்சத்தில் புது அரசும் அந் நிதியாண்டிற்கு இடைநிலை அறிக்கை தாக்கல் செய்யலாம். 

இதுவரை (2013- 14 உட்பட) 12 இடைநிலை நிதியறிக்கைகள் தாக்கல் செய்யப்பட்டுள்ளன. அவற்றுள் வெளியேறும் அரசுகளால் ஆறு அறிக்கைகளும் முழு நிதுயறிக்கைத் தாக்கல் செய்ய முடியாமல் புது அரசுகளால் ஆறு அறிக்கைகளும் தாக்கல் செய்யப்பட்டுள்ளன.

இதுவரை தாக்கல் செய்யப்பட்ட இடைக்கால நிதிநிலை அறிக்கைகள்
-------------------------------------------------------

| நிதியமைச்சர் | நிதியாண்டு | நாள் |
| --- | --- | --- |
| சி. டி. தேஷ்முக் | 1952–53 | பிப்ரவரி 29, 1952 |
| தி. த. கிருஷ்ணமாச்சாரி | 1957–58 | மார்ச் 19, 1957 |
| மொரார்ஜி தேசாய் | 1962–63 | மார்ச் 14, 1962 |
| மொரார்ஜி தேசாய் | 1967–68 | மார்ச் 20, 1967 |
| ஒய். பி. சவாண் | 1971–72 | மார்ச் 24, 1971 |
| எச். எம். படேல் | 1977–78 | மார்ச் 28, 1977 |
| ஆர். வெங்கட்ராமன் | 1980–81 | மார்ச் 11, 1980 |
| யஷ்வந்த் சின்கா | 1991–92 | மார்ச் 4, 1991 |
| மன்மோகன் சிங் | 1996–97 | பிப்ரவரி 28, 1996 |
| யஷ்வந்த் சின்கா | 1998–99 | மார்ச் 25, 1998 |
| ஜஸ்வந் சிங் | 2004–05 | பிப்ரவரி 3, 2004 |
| பிரணாப் முகர்ஜி | 2009–10 | பிப்ரவரி 16, 2009  |
| ப. சிதம்பரம் | 2013-2014 | பிப்ரவரி 28, 2013 |
| ப. சிதம்பரம் | 2013-2014 | பிப்ரவரி 17, 2014 |

மேற்கோள்
--------

1. ↑
2. ↑
3. ↑
4. ↑  "Chidambaram to present his 7th Budget on Feb. 29". *The Hindu*. 2008-02-22. Archived from the original on 2009-08-10.. பார்த்த நாள்: 2008-02-22.
5. ↑
6. ↑
7. ↑
சாகித்ய அகாடமி விருது வழங்கும் விழாவில்
**புவனா நடராஜன்**, தமிழ்நாட்டைச் சேர்ந்த இந்திய மொழிபெயர்ப்பாளரும் சிறுகதை எழுத்தாளருமாவார். கிட்டத்தட்ட இருபதிற்கும் மேற்பட்ட மொழிபெயர்ப்பு மற்றும் சிறுகதை புத்தகங்களை எழுதியுள்ள இவர், வங்க மொழியில் ஆஷாபூர்ணதேவி எழுதிய நாவலை 'முதல் சபதம்' என்ற பெயரில் மொழிபெயர்த்ததையடுத்து 2009 ம் ஆண்டில் சாகித்ய அகாடமி மொழிபெயர்ப்பு விருதினைப் பெற்றுள்ளார்.  இவரது பல சிறுகதைகள் *கல்கி*, *மங்கையர் மலர்* , *சாவி*, *சுமங்கலி*, *ஞான பூமி*, *இதயம் பேசுகிறது*, *கோகுலம்* ஆகிய தமிழ் இதழ்களில் பல்வேறு காலகட்டங்களில் வெளிவந்துள்ளது. அவர் தமிழ், பெங்காலி, ஹிந்தி, ஆங்கிலம் ஆகிய மொழிகளில் படிக்கவும், எழுதவும், உரையாடவும் தெரிந்தவர் மற்றும் சமஸ்கிருதத்தில் பணிபுரியும் அறிவைப் பெற்றிருந்தார். நாற்பத்து மூன்று ஆண்டுகளுக்கும் மேலாக கல்கத்தாவிலும் பின்னர் சென்னையில் வாழ்ந்தார்.

1995 ஆம் ஆண்டு தமிழ்நாட்டின் தஞ்சாவூரில் நடைபெற்ற உலகத் தமிழ் மாநாட்டில், பாரதி தமிழ்ச் சங்கம், கல்கத்தா சார்பில் பார்வையாளராகப் பங்கேற்றுள்ளார்.

விருதுகள்
---------

* 2007 ஆம் ஆண்டிற்கான பெங்காலியிலிருந்து தமிழுக்கு சிறந்த மொழிபெயர்ப்புக்கான நல்லி திசை எட்டும் விருது;
* 2007 ஆம் ஆண்டுக்கான சிறந்த மொழிபெயர்ப்புக்கான திருப்பூர் தமிழ்ச் சங்க விருது;
* 2009 ஆம் ஆண்டுக்கான சாகித்ய அகாடமி மொழிபெயர்ப்பு பரிசு - பெங்காலியிலிருந்து தமிழுக்கு (முதல் சபதம்) மொழிபெயர்ப்பதற்காக (ஆஷாபூர்ணா தேவியின் அசல் படைப்பு).

படைப்புகள்
----------

ஞானபீட விருது பெற்ற ஆஷாபூர்ணா தேவியால் பெங்காலி மொழியில் எழுதப்பட்ட முதல் சபதம் அல்லது ப்ரோதோம் ப்ரோதிஷ்ருதி (பெங்காலியில்), இதே புதினம் பின்னர் திரைப்படமாகவும் எடுக்கப்பட்டுள்ளது.

### அசல் படைப்புகள்

* *அன்னை தெரசா*
* *ராஜா ராம் மோகன் ராய்*
* *நேதாஜி சுபாஷ் சந்திர போஸ்*

### மொழிபெயர்ப்புகள்

* *வங்காள சிறுகதைகள்* - சிறுகதைகள் ஆஷபூர்ணா தேவி
* *சோழ மண்ணைத்தேடி* – தஸ்லிமா நஸ்ரீன்
* *கான தேவதா* – தாராசங்கர் பந்தோபாத்யாய் (ஞானபீட விருது பெற்றவர்)
* *தேவதாஸ்* – சரத் சந்திர சாட்டர்ஜி
* *அந்தக்காலம்* – சுனில் கங்கோபாத்யாய்
* *ஜக்மோஹனின் மரனம்* – மஹாஸ்வேதா தேவி
* *கருப்பு சூரியன்* - ஆஷபூர்ணா தேவி
* *தர்மமும் அதர்மமும்* - பல்வேறு (சிறுகதைத் தொகுப்பு)
* *என் தாய்க்கு என் கடைசி நமஸ்காரங்கள்* - சந்தோஷ் குமார் கோஷ்
* *போரட்டம்* - சுனில் கங்கோபாத்யாய்
* *வங்க மொழி சிறுகதைத்தொகுப்பு* - பிபூதிபூஷண் பந்தோபாத்யாய்
* *ஓரு ஒலியின் மரணம்* - பல்வேறு (சிறுகதைத் தொகுப்பு)
* *மகிசம்னு மானம்* - பல்வேறு (சிறுகதைத் தொகுப்பு)
* *கணதேவதா* - தாராசங்கர் பந்தோபாத்யாய்

மேற்கோள்கள்
-----------

1. ↑  "Grand culmination". *The Hindu*. 19 March 2010.. பார்த்த நாள்: 2018-03-02.
2. ↑
**ஏ. கே. கோபாலன்** (A. K. Gopalan அல்லது AKG) இந்தியாவின் கேரளா மாநிலத்தின் கண்ணூர் மாவட்டத்தைச் சார்ந்தவர். இவர் இந்திய நாடாளுமன்றத்தின் முதல் அலுவல்சாராத எதிர்க்கட்சி தலைவராவார். இவர் இந்திய கம்யூனிஸ்ட் கட்சியின் தலைவர்.

வாழ்க்கை வரலாறு
---------------

அக்டோபர் மாதம் 1ஆம் தியதி 1904 ஆம் ஆண்டு பேரலாசேரி எனும் வடகேரள ஊரில் பிறந்தார். கல்வியை தெல்லிசேரி எனும் ஊரில் கற்றார். கற்கும் போது தான் ஒரு ஆசிரியராக வரவேண்டும் என விரும்பினார். காந்தி இந்தியச் சுதந்திரப் போராட்டம் வலுப்பெற்ற போது, கோபாலனும் அவ்வியக்கத்தின் கிலாபாத் இயக்கத்தில் பங்கு பெற்றார். அதன் பின் முழுநேர மக்கள் பணி மற்றும் அரசியலில் ஈடுபட ஆரம்பித்தார். பின்னர் சிறைத்தண்டனை பெற்றார். சுதந்திரத்திற்குப் பின் இந்திய நாடாளுமன்றத்தின் முதல் எதிர்க்கட்சி தலைவராக பதவி வகித்தார். தனது 72 வது வயதில் மார்ச் மாதம் 22 ஆம் நாள் 1977-ல் மரணமடைந்தார்.

இந்திய தேசியக் காங்கிரஸ்
------------------------

1927 ஆம் ஆண்டு இவர் தன்னை இந்திய தேசியக் காங்கிரஸ் கட்சியில் இணைத்துக் கொண்டார். கட்சியின் சார்பில் நடைபெற்ற கதர் இயக்கம் மற்றும் அரிஜன முன்னேற்றத்தில் பெரும் பங்கு ஆற்றினார். உப்பு சத்தியாகிரகத்தில் ஈடுபட்டதற்காக 1930 சிறையில் அடைக்கப்பட்டார்.
சிறையில் இருந்தபோது கம்யூனிஸ்ட் கட்சியின் கொள்கைகளால் ஈர்க்கப்பட்டார். 1937-ல் மலபார் பகுதியிலிருந்து சென்னைக்கு உண்ணாவிரத நடைபயணத்தைத் தொடங்கினார். இந்தியக் காப்பி விடுதியின் தொழிலாளர் போராட்டம் இவரது தலைமையில் நடந்தது.

திருமண வாழ்க்கை
---------------

கோபாலன் மார்க்சியக் கட்சியைச் சேர்ந்த *சுசீலா*வை மணந்தார். இவருக்கு *லைலா* என்று ஒரு மகள் உண்டு. காசர்கோடு நாடாளுமன்ற உறுப்பினர் கருணாகரன் லைலாவை மணம் முடித்தவகையில் இவரது மருமகன் ஆவார்.

மேற்கோள்கள்
-----------

1. ↑  FreeIndia.org
**புவனேசுவரி மிசுரா** (*Bhubaneswari Mishra*) (25 ஜனவரி 1950 - 19 பிப்ரவரி 2016) பாரம்பரிய ஒடிய இசைப்பாடகியும், பின்னணிப் பாடகியும் ஆவார். இவர் ஆதிகுரு சிங்காரி சியாம் சுந்தர் கர்ரின் சீடர் ஆவார். புரி நகரத்தின் பிரபலமான மருத்துவரும் கவிஞருமான ஜக்மோகன் மிசுராவை மணந்தார். இவரது மகள் கஸ்தூரிகா மிசுராவும் பயிற்சி பெற்ற பாரம்பரிய பாடகி ஆவார்.

*கிருஷ்ண சுதாமா* படத்திற்காக *திக்கி மோரா நா* என்ற பாடலை பாடியதன் மூலம் தனது வாழ்க்கையைத் தொடங்கினார். *சகி கோபிநாத்* திரைப்படத்தில் *இடிகிலி மிதிகிலி*, *பெலாபூமி*யில் *ஜஹ்னா ரா சிந்துரா காரா*, மற்றும் *மா மங்களா*வில் *தயாமாயீ மஹாமாயீ மா மங்களா* உள்ளிட்ட பல பின்னணிப் பாடல்களை படங்களுக்கு வழங்கியுள்ளார். 

1979 மற்றும் 1980 ஆம் ஆண்டுகளில் முறையே *ஸ்ரீகிருஷ்ண ராசலீலா* மற்றும் *ஜெய் மா மங்களா* ஆகிய படங்களுக்காக ஒடிசா மாநில திரைப்பட விருது இவருக்கு வழங்கப்பட்டது.

மே 2018 இல் திறக்கப்பட்ட புவனேசுவர மாநில அருங்காட்சியகத்தின் புதிய திரைப்படக் காட்சியகத்தில், மற்ற குறிப்பிடத்தக்க பின்னணிப் பாடகர்களான பிரபுல்லா கர் மற்றும் சிக்கந்தர் ஆலம் ஆகியோருடன் மிசுராவின் புகைப்படம் காட்டப்பட்டுள்ளது.

இறப்பு
------

இவர் 19 பிப்ரவரி 2016 அன்று புது தில்லியில் மாரடைப்பால் இறந்தார்.  ஒடிசாவின் முதலமைச்சர் நவீன் பட்நாய்க், இவரை "மிகவும் திறமையானவர்"  என்றும், இவரது மரணம் "இசை மற்றும் கலாச்சாரத் துறைக்கு பெரும் இழப்பு" என்றும் விவரித்தார்.

சான்றுகள்
---------

1. ↑  Ayaskant (19 February 2016). "Eminent Odisha vocalist Bhubaneswari Mishra passes away | OdishaSunTimes.com" (ஆங்கிலம்). 2018-12-20 அன்று பார்க்கப்பட்டது.
2. ↑  "Noted singer Bhubaneswari Mishra passes away". *The Times of India*. 2018-12-20 அன்று பார்க்கப்பட்டது.
3. ↑  "Odisha Museum to have coin, film galleries". *Odisha Sun Times* (ஆங்கிலம்). 16 May 2018. 2018-12-20 அன்று பார்க்கப்பட்டது.
4. ↑  "Noted singer Bhubaneswari Mishra passes away" (in en-IN). *The Hindu*. 2016-02-20. பன்னாட்டுத் தர தொடர் எண்:0971-751X. .
5. ↑  "Singer Bhubaneswari Mishra passes away". *India Today* (ஆங்கிலம்). 19 February 2016. 2018-12-20 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
நிதிக்கூற்றுக்களின் மீதான கணக்காய்வின்பொழுது கணக்காய்வாளரால் சேகரித்துவைத்திருக்க்கும் கணக்காய்வு சான்றுக்குரிய சகல ஆவணங்களும் **கணக்காய்வு வேலைத்தாள்கள்**(Audit working papers)எனப்படும்.இவ் வேலைத்தாள்கள் கணக்காய்வாளர் நிதிக்கூற்றின் மீது அபிப்பிராயத்தினை தெரிவிப்பதற்கு ஒர் ஆதாரமாக இருப்பதுடன்,கணக்காய்வு ஒர் ஒழுங்கு முறையில் நடப்பதற்கு உறுதுணையாக இருக்கும்.

கணக்காய்வு வேலைத்தாள்கள் பிரதிதாளாகவோ,ஒலிபதிவாகவோ,குறிப்பு வடிவாகவோ,பலமாறுபட்ட வடிவிலோ இருக்கலாம்.

இலங்கை கணக்காய்வு நியமங்கள் 4 இல் ஆவணப்படுத்தல்(Documentation)எனும் தலைப்பின் கீழ் வேலைதாள் பற்றி குறிப்பிடப்பட்டுள்ளது.

கணக்காய்வு வேலைத்தாளின் உள்ளடக்கம்
----------------------------------

### நிதந்தரம்

நிதந்திரமாக பேணப்படும் கணக்காய்வு வேலைதாள் பின்வருவனவற்றை உள்ளடக்கி இருக்கும்.

* நிறுவன அகவிதி,புறவிதி(Memorandum and Articles of Association.
* வணிக பதிவுச்சான்றிதழ் (Business registration certificate).
* வணிக உரிமம்(Business License).
* ஒப்பந்தங்கள்,உடன்படிக்கைகள்.
* நிருவனதின் தொழில்சார் ஆலோசகர்கள் விபரங்கள்.
* கணக்காய்வாளரின் ஈடுபடுத்தற் கடிதம்(Auditor engagement letter
* நிறுவன முகாமைத்துவ கட்டமைப்பு

### தற்காலிகம்

* நிதிக்கூற்றுக்கள் (Financial statements).
* கணக்காய்வு திட்டமிடல் விபரம்,வேலைப்பகிர்வு.
* இடர் பதிப்பாய்வு ஆவணம்(Risk assessment documentation).
* கணக்காய்வுச் சான்று (Audit evidence).
* Audit sampling method and the sample size calculation.
* Schedule of unadjusted difference.
* Audit review points and highlight.
* Client's system Weakness letter and management letter.
தேனி மாவட்டம் கெங்குவார்பட்டியில் உள்ள ஞானம்மாள் கோவில் சோழ மன்னனால் கட்டப்பட்ட கோயில் ஆகும். மருதநாயகம் என்ற கான்சாகிபு கொடைக்கானல் சாலையை வடிவமைத்த பகுதியான அம்சாபுரம் இப்பகுதியில்தான் உள்ளது. இக்கோயிலில் பழமையான தமிழ் பிராமி கல்வெட்டுகள் உள்ளன.

பாண்டிய மன்னராலும் பராமரிக்கப்பட்டு நிலங்கள் தானமாக அளிக்கப்பட்ட திருக்கோயில். போதிய பராமரிப்பில்லாததால் இத்திருக்கோயிலின் கல்வெட்டுகள் அழிய ஆரம்பித்தன. பல கல்வெட்டுகள் அழிக்கப்பட்டும் விட்டன. சமூக விரோதிகளால் சிதைக்கப்படும் திருக்கோயிலாக ஞானம்மாள் கோவில் உள்ளது. 

தேனிமாவட்டம், பெரியகுளம் ஒன்றியத்தில் உள்ள குள்ளப்புரத்தில் அருள்மிகு உத்தண்ட சவுந்திரராஜ பெருமாள் கோவில் உள்ளது. இக்கோவிலில் 1000 ஆண்டுகளுக்கு முன்னர் கட்டப்பட்டதாக அறியப்படுகிறது. இக்கோவிலில் பழமையான பிராமி எழுத்துக்களும், வட்ட வடிவ எழுத்துக்களும் காணப்படுகின்றன.

இந்தியாவின் மிகப்பழைமையான நடுகற்கள்
-----------------------------------

தேனி மாவட்டம், ஆண்டிபட்டி ஒன்றியத்தில் உள்ள புலிமான்கோம்பையில் ஒரு குறிப்பிட்ட சமூகத்தைச்சேர்ந்தவர்கள் இறந்த உடன் புதைப்பது வழக்கம். புதைத்த பகுதியின்மேல் நடுகற்களை ஊன்றுவார்கள். அந்த நடுகற்களில் ஏராளமான தமிழ் எழுத்துக்கள் உள்ளன.
இவை பொ.ஆ.மு 3ஆம் நூற்றாண்டிற்கும் முற்பட்டவை.இவை இந்தியாவின் மிகப்பழைமையான நடுகற்களாக அறியப்படுகின்றன.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2013-08-30 அன்று மூலம் பரணிடப்பட்டது. 2014-09-20 அன்று பார்க்கப்பட்டது.
2. ↑

வெளியிணைப்புகள்
---------------

*
**ஜேம்ஸ் தொம்பர்** (*Fr. James Tombeur*, 1924-2002) கத்தோலிக்க திருச்சபையைச் சேர்ந்த ஒரு துறவி. பெல்ஜியம் நாட்டைச்சேர்ந்தவர். குமரி மாவட்டத்தில் பொதுச்சேவை செய்தவர்.

வாழ்க்கை
--------

தொம்பர் 29-108-1924ல் பெல்ஜியத்தில் பிறந்தார். 1952ல் இந்தியாவுக்கு கத்தோலிக்கத் துறவியாக வந்தார். கன்னியாகுமரி மாவட்டத்தில் பல சிற்றூர்களில் சேவைசெய்தார். தான் சேவைசெய்யும் ஊர்களில் கைத்தொழில்களை சிறிய தொழிற்சாலைகளாக ஆக்க பெருமுயற்சி எடுத்துக்கொண்டார். இவர் நிறுவிய பல தொழிற்சாலைகள் மிகவெற்றிகரமாக இன்றும் பலநூறுபேருக்கு வேலைவாய்ப்பளித்து வாழ்க்கையை மாற்றியமைத்துள்ளன.

குமரிமாவட்டத்தில் நாகர்கோயிலை அடுத்துள்ள சுங்கான்கடையில் இவர் அமைத்து வளர்த்த திருமலா மண்பாண்டத்தொழ்ற்சாலை இன்றும் சிறப்பாக நடந்துவருகிறது. இப்போது அது தமிழ்நாடு காதி போர்டின் மேற்பார்வையில் நடந்து வருகிறது. முட்டம் கடற்கரையில் பெல்ஜிய அரசின் உதவியுடன் மரத்தால் படகுகட்டும் தொழிற்சாலை ஒன்றை அமைத்தார். அது காலபோக்கில் நசிவுகண்டு இன்று அழிந்துவிட்டது. தன்னுடைய தொழிற்சாலைகளில் அனைத்து மதத்தினருக்கும் சம உரிமை இருக்கும்படி பார்த்துக்கொண்டார்

ஆன்மீகப் பங்களிப்பு
-------------------

ஜேம்ஸ் தொம்பர் இந்தியப்பண்பாடு மீது, குறிப்பாக இந்தியக் கட்டிடக்கலைமீது பெரும் ஆர்வம் கொண்டிருந்தார். இந்திய கோயில் கலைவடிவங்களை அடியொற்றி தேவாலயங்களை உருவாக்க முயன்றார். குமரிமாவட்டம் களியிக்காவிளை அருகே பரைக்குன்று ஊரில் இவர் கட்டிய தேவாலயத்தில் சிற்பக் கல்தூண்கள் அழகிய வடிவில் அமைந்திருந்தன. நல்லாயன்புரம் என்ற ஊரில் இந்துகோபுரவடிவங்களையும் தேவாலயக் கூம்புக்கோபுர வடிவையும் கலந்து சோதனை முயற்சியாக ஒரு தேவாலயம் கட்டினார்

இந்திய ஓவியக்கலையின் அழகியலை ஒட்டி கிறித்தவ ஓவியங்கள் வரையப்படவேண்டும் என்று ஆர்வம் கொண்டிருந்தார் தொம்பர். தேவலாயக் கண்ணாடி ஓவியங்களில் முகலாய சிற்றோவிய அழகியலை உருவாக்க முயன்றார். இந்தியாவுக்குரிய கிறித்தவம் ஒன்று இந்தியப் பண்பாட்டுத் தனித்தன்மையுடன் உருவாகவேண்டுமென்று விரும்பினார்.

கடைசிக்காலத்தில் அவர் சுங்கான்கடை திருமலா ஆசிரமத்தில் தியானத்தில் ஒதுங்கி வாழ்ந்தார். 10-10.-2002 அன்று ஜேம்ஸ் தொம்பர் மறைந்தார். அவரது சிலை பரைக்குன்று தேவாலயத்திலும் சுங்கான்கடை மண்பாண்ட தொழிற்சாலைக்கு முன்னாலும் அமைக்கப்பட்டுள்ளது.

இணைப்புகள்
----------
**தேனீ ஓசனிச்சிட்டு** (*Bee Hummingbird*, *mellisuga helenae*) என்ற பறவை இனம் ஓசனிச்சிட்டு என்ற வகையைச் சார்ந்ததாகும். இப்பறவை ஒரு குறிப்பிட்ட சூழ்நிலைக்குள் வாழும் உயிரினம் ஆகும். இப்பறவை கியூபா நாட்டின் இரண்டாவது பெரிய தீவான ஐலா டீ லா ஜுவெண்டடு (Isla de la Juventud) பகுதியில் அடர்ந்த காடுகள் நிறைந்த முக்கிய தீவின் முகத்துவாரங்களில் அதிகமாக காணப்படும் ஒரு சிறிய பறவை இனம் ஆகும்.

தன்மை
-----

இப்பறவையின் எடை 2 கிராம் வரை இருக்கும். இதன் நீளம் பெண் 2 அங்குலம், ஆண் 1.75 அங்குலம் அளவுதான் இருக்கும். இப்பறவை நொடிக்கு 80 தடவைகள் இறக்கையை விரிக்கின்றன. இவை அதன் கூடுகளை சிலந்தியின் வலையைக்கொண்டு கட்டிக்கொள்கின்றன.இப்பறவைகளில் பெண்பறவை சிலந்திகளின் நூலாம்படையைக் கொண்டு அதோடு மரப்பட்டை, பச்சை பூஞ்சைகள் சேர்த்து 2.5 செ.மீ(1 அங்குலம்) கூடு கட்டும். இக்கூடு மென்மையான தாவர இலைகளில் கூடுகளைக்கட்டுகிறது. இதன் முட்டை பட்டாணி விதையை விட பெரியதாக இருக்கும். இதில் பெண் பறவை தனியாக அடைகாத்து குஞ்சு பொரிக்கும்.

உணவு
----

அகோர பசி கொண்ட இப்பறவைகள் சிலந்திகளையும், ஈக்களையும், தேனையும், மற்றும் மகரந்த துகள்களையும் உணவாக உண்டு வாழ்கின்றன.

தோற்றம்
-------

இதன் உடல் பகுதி கணக்கிடமுடியாத வண்ணத்திலுள்ள நிறமாக இருக்கும். இதன் அலகு சிகப்பு நிறத்தில் காணப்படுகிறது.

மேற்கோள்கள்
-----------

1. ↑  பன்னாட்டு பறவை வாழ்க்கை (2012). "*Mellisuga helenae*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 November 2013 அன்று பார்க்கப்பட்டது.
2. ↑  Del Hoyo, J. Elliott, A. and Sargatal, J.(1999) உலகப் பறவைகளின் உசாநூல் Volume 5: Barn-owls to Hummingbirds Lynx Edicions, பார்செலோனா
3. ↑  *CRC Handbook of Avian Body Masses* by John B. Dunning Jr. (Editor). CRC Press (1992), ISBN 978-0-8493-4258-5.

வெளி இணைப்புகள்
---------------

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Mellisuga helenae***

விக்கிமீடியா பொதுவகத்தில்,  
 ***Mellisuga helenae***   
என்பதின் ஊடகங்கள் உள்ளன. 

* Bee Hummingbird videos, photos & sounds on the Internet Bird Collection
* Bee Hummingbird photo gallery VIREO
* Article with synopsis (with photos); Photo
* BeautyofBirds / Avian Web - Bee Hummingbird
* ARKive Bee Hummingbird Fact File பரணிடப்பட்டது 2011-11-27 at the வந்தவழி இயந்திரம்
**தெற்கு அந்தமான் தீவு** (*South Andaman Island*) அந்தமானின் தெற்கில் அமைந்துள்ள தீவாகும். அந்தமான் தீவுகளில் உள்ள மக்களில் பெரும்பாலானோர் இத்தீவிலேயே வாழ்கின்றனர். அந்தமான் நிக்கோபார் தீவுகளின் தலைநகர் போர்ட் பிளேர் இங்கு அமைந்துள்ளது. இத்தீவின் சில பகுதிகளுக்கு இந்தியரல்லாதோர் செல்வதற்குத் தடை விதிக்கப்பட்டுள்ளது. ஆனாலும், உட்துறை அமைச்சின் அனுமதியுடன் அப்பகுதிகளுக்கு செல்ல முடியும். இத்தீவுக் கூட்டத்தின் எனைய தீவுகளைப் போன்று, இத்தீவும் 2004 ஆழிப்பேரலையினால் பெருமளவு உயிர்ச்சேதமும் பொருட்சேதமும் ஏற்பட்டது.

அந்தமான் தீவுகளில் மூன்றாவது பெரிய தீவு இதுவாகும். நடு அந்தமான் தீவின் தெற்கே இத்தீவு உள்ளது. இரண்டும் ஒரு சிறிய சில நூறு மீட்டர்கள் அகல கால்வாயினால் பிரிக்கப்பட்டுள்ளன. இத்தீவின் நீளம் 93 கிமீ, அகலம் 31 கிமீ, பரப்பளவு 1348 கிமீ² ஆகும். 2001 கணக்கெடுப்பின் படி, இங்கு 181,949 பேர் வாழ்கின்றனர்.

ஏனைய வடக்குத் தீவுகளைப் போலல்லாது இங்கு மலைகள் குறைவாக உள்ளன. *கோய்யோப்* மலை 456.6 மீட்டர்கள் உயரமானது.

மேற்கோள்கள்
-----------

1. ↑  Island-wise Statistical Outline - 2008. NORTH ANDAMAN ISLAND
[*தொடர்பிழந்த இணைப்பு*] (PDF)
2. ↑  Classic Encyclopedia, based on the 11th Edition of the Encyclopædia Britannica, 1991: Andaman Islands
**தெற்கு ஆத்திரேலிய முதன்மை விஞ்ஞானி** *(Chief Scientist of South Australia )* தெற்கு ஆத்திரேலிய அரசாங்கத்தின் முதன் மந்திரி மற்றும் அமைச்சரவைக்கு சுதந்திரமாக அறிவியல், தொழில்நுட்பம், கண்டுபிடிப்பு மற்றும் ஆராய்ச்சி தொடர்பான விவகாரங்களில் ஆலோசனைகள் வழங்கும் அதிகாரம் கொண்ட அறிஞர் ஆவார். 

தெற்கு ஆத்திரேலிய முதன்மை விஞ்ஞானி (Chief Scientist of South Australia ) தெற்கு ஆத்திரேலிய அரசாங்கத்தின் முதன் மந்திரி மற்றும் அமைச்சரவைக்கு சுதந்திரமாக அறிவியல், தொழில்நுட்பம், கண்டுபிடிப்பு மற்றும் ஆராய்ச்சி தொடர்பான விவகாரங்களில் ஆலோசனைகள் வழங்கும் அதிகாரம் கொண்ட அறிஞர் ஆவார். முதன்மை விஞ்ஞானி தென் ஆத்திரேலிய அறிவியல் மன்றத்தின் தலைவராக உள்ளார், மேலும் மன்றத்திற்கான புதிய உறுப்பினர்களையும் அரசாங்கத்திற்கு பரிந்துரைக்கிறார்.

பதவியில் இருந்தவர்கள்
---------------------

| எண் | பெயர் | தொடக்க நாள் | முடிவு நாள் |
| --- | --- | --- | --- |
| 1 | மேக்சு பிரென்னன் | 2005 | 2008 |
| 2 | இயன் செசெல் | 2008 | 2010 |
| 3 | தோன் பர்சில் | 2011 | 2014 |
| 4 | இலியன்னா ரீடு | 2014 | 2018 |
| 5 | கரோலின் மேக்மில்லன் | 2018 | நடப்பு |

மேற்கோள்கள்
-----------

1. 1 2  David Pisoni (11 August 2018). "New Chief Scientist for South Australia". Government of South Australia. 9 டிசம்பர் 2018 அன்று மூலம் பரணிடப்பட்டது. 9 December 2018 அன்று பார்க்கப்பட்டது.
2. 1 2  "New Chief Scientist for SA". *ABC News*. 6 March 2008.. பார்த்த நாள்: 9 December 2018.
3. ↑  "South Australian appoints new Chief Scientist". 10 April 2011. 9 December 2018 அன்று பார்க்கப்பட்டது.
4. ↑  Stone, Kelly (2014-08-12). "Uni SA Council member appointed SA's chief scientist". *UniSA News*. University of South Australia. 2018-09-16 அன்று மூலம் பரணிடப்பட்டது. 2015-05-13 அன்று பார்க்கப்பட்டது.
**முந்நைட்ரோயெத்தில் ஆர்த்தோபார்மேட்டு** *(Trinitroethylorthoformate)* என்பது C7H7N9O21 என்ற மூலக்கூற்று வாய்ப்பாடு கொண்ட அருமையான வேதியியல் நிலைப்புத்தன்மை கொண்ட வெடிபொருளாகும். நீருறிஞ்சும் தன்மையற்ற இச்சேர்மத்தை டிரைநைட்ரோயெத்தில் ஆர்த்தோபார்மேட்டு என்றும் அழைக்கிறார்கள். இது நீரில் கரையாது, அமிலங்களுடன் வினைபுரியாது. நீரிய சோடியம் ஐதராக்சைடு கரைசலில் பார்மால்டிகைடு நெடியை வெளியிட்டு இச்சேர்மம் சிதைவடைகிறது. 190 ° செ வெப்பநிலையில் சிதைவடையத் தொடங்கினாலும் மு.நை.எ.ஆ.பா இன் வெடிப்புப் புள்ளி 229 ° செ வெப்பநிலை மற்றும் இதன் பருமஎண் 682லி/கி.கி ஆகும். மு.நை.எ.ஆ.பா வெடிக்கும்போது 6.3076 யூ/கி வெப்பம் வெளியாகிறது. முந்நைட்ரோயெத்தில் ஆர்த்தோ கார்பனேட்டின் கட்டமைப்பை மு.நை.எ.ஆ.பார்மேட்டின் கட்டமைப்பும் ஒத்துள்ளது. உயர் வெடிபொருட்கள் என வகைப்படுத்தப்படும் இவ்விரண்டு வெடிபொருட்களுமே அதிர்வு உணரிகளாகும். அதிர்வுகளைத் தவிர்க்கும் பொருட்டு இவை நைட்ரோ ஆல்க்கேன்களில் கரைத்து வைக்கப்படுகின்றன .

தொகுப்பு வினை
-------------

FeCl3 வினையூக்கியுடன் முந்நைட்ரோயெத்தனால் சேர்மம் குளோரோஃபார்ம் உடன் சேர்க்கப்பட்டு முந்நைட்ரோயெத்தில் ஆர்த்தோபார்மேட்டு தயாரிக்கப்படுகிறது. .

{\displaystyle {\ce {\overbrace {CHCl3} ^{chloroform}+\overbrace {3HOCH2C(NO2)3} ^{Trinitroethanol}->[{\ce {FeCl3}}]{TNEOF}+3HCl}}}

மேற்கோள்கள்
-----------

1. 1 2  Liu, Jiping (2015). *Liquid Explosives*. Springer. பக். 5, 6, 8, 136, 309. பன்னாட்டுத் தரப்புத்தக எண்:9783662458471.. பார்த்த நாள்: 26 March 2016.
தெற்கு ஆளுநரகத்தின் அல் ரிஹானின் இயற்கை காட்சி
**தெற்கு கவர்னரேட்** (*South Governorate*, அரபு மொழி: الجنوب‎ என்பது லெபனானின் ஆளுநரகங்களில் ஒன்றாகும். தெற்கு லெபனானில் 500,000 மக்கள் வசிக்கின்றனர். இதன் பரப்பளவு 929.6 கி.மீ² ஆகும். மாகாணத்தின் தலைநகர் சிதோன் நகரமாகும். ஆளுநரகமானது கடல் மட்டத்திலிருந்து மிகக் குறைந்த உயரம்; அதிகபட்சம் 1,000 மீட்டர் கொண்டதாக உள்ளது. உள்ளூர் மக்கள் சமய ரீதியாக வேறுபட்டவர்களாக உள்ளனர். இவர்களிள் ஷியா மற்றும் சுன்னி முஸ்லிம்கள், டுரூஸ் சமயத்தினர், ஆர்த்தடாக்ஸ், மரோனைட், சீர்திருத்த கிறித்தவம் மற்றும் கிரேக்க கத்தோலிக்க கிறிஸ்தவர்கள் உள்ளனர். வெப்பநிலையானது குளிர்காலத்தில் 4 டிகிரி செல்சியஸ் வரை குறைந்தும் அதிக அளவு மழையும் பணியும் பெய்யும். ஈரப்பதமான கோடையில், வெப்பநிலை கடலோரப் பகுதிகளில் 30 ° C. ஆக உயரும். ஆளுநரகத்தில் பல ஆறுகள் பாய்கின்றன அவை லிட்டானி, சஹ்ரானி, நக்ரா, அவாலி, காஸ்மியே ஹஸ்பானி ஆகும். இப்பிராந்தியமானது ஆரஞ்சு வகை மற்றும் வாழை பண்ணைகளுக்கு பிரபலமானது. சிதோன், தயர் மற்றும் ஜெசின் ஆகியவை இதன் முக்கிய நகரங்கள்.

காணத்தக்க இடங்கள் மற்றும் நிகழ்வுகள்
------------------------------------

இப்பிராந்தியத்தில் தயருக்கு தெற்கே உள்ள அழகிய வெள்ளை மணல் கடற்கரைகள் மற்றும் பண்டைய நகரங்களான சிதோன் மற்றும் தயர் அருகே நீரில் மூழ்கிய பீனீசியன் மற்றும் ரோமானிய இடிபாடுகளில் உள் நீச்சல், குதித்தல் போன்றவற்றில் ஈடுபடுவதற்கான வாய்ப்புகள் கொண்ட ஏராளமான இடங்களைக் கொண்டுள்ளது. கலாச்சார-காதலர்கள் பரபரப்பான உதுமானியர் கால கடைவீதிகளைக் கண்டு களிப்பார்கள். மேலும் மத்தியதரைக் கடலில் அவ்வளவாக காண முடியாத கடல் உணவக விடுதியில் தங்கி ஓய்வெடுக்கலாம். தெற்கு லெபனான் தயர் திருவிழாவை நடத்துகிறது, இது ஒவ்வொரு ஆண்டும் ஆயிரக்கணக்கான சுற்றுலாப் பயணிகளை ஈர்க்கிறது.

தெற்கு ஆளுநரகத்தில் சமயம்
-------------------------


  

  

  




தெற்கு ஆளுநரகத்தில் சமயம் (2020)

  சியா (61%)  சுன்னி (17%)  கிறிஸ்தவர் (22%)

ஷியாக்கள் ஆளுநரகத்தில் பெரும்பான்மையினராக உள்ளனர். அவர்கள் சஹ்ரானி டயர் மாவட்டங்களில் முக்கியமாக வாழ்கின்றனர். ஆளுநரகத்தின் தலைநகரான சைடாவானது பெய்ரூட் மற்றும் திரிப்போலிக்கு அடுத்தபடியாக லெபனானில் மூன்றாவது பெரிய நகரமாகவும், சுன்னி முசுலீம்களின் வாழ்விடமாகவும் உள்ளது. கிறிஸ்தவர்கள் முக்கியமாக ஜெஸ்ஸின் மாவட்டத்தில் வசிப்பவர்கள் மற்றும் லெபனானில் நான்காவது அதிக மக்கள் தொகை கொண்ட நகரமான டயர் நகரில் ஒரு சிறிய சமூகமாகவும் உள்ளனர்.

 ஜெசின், தெற்கு கவர்னரேட்

மாவட்டங்கள்
-----------

* ஜெசின்
* சீதோன்
* தயர்

நகரங்கள்
--------

* ஜெசின்
* சிதோன் அல்லது சைடா
* தயர்
* எல்-கஃபீர் (குஃபெய்ர் அஸ் சாய்ட்)
* சரபாண்ட்
* கஃபர்மெல்கி
* சாய்ரா

குறிப்புகள்
-----------

1. ↑  ""Lebanon State of the Environment Report", chapter 1" (PDF). Ministry of Environment (Lebanon). 2001. 2009-03-25 அன்று மூலம் (PDF) பரணிடப்பட்டது. 2013-11-25 அன்று பார்க்கப்பட்டது.

| * பா
* உ
* தொ
லெபனான் லெபனானின் ஆளுநரகங்கள் |
| --- |
| 
* அக்கார்
* பால்பெக் ஹெர்மல்
* பெய்ரூத்
* பெக்கா
* லெபனான் மலை
* நபாதி
* வடக்கு
* தெற்கு

 |
நமது மக்கள் கட்சி (ந.ம.க.) இந்திய தேர்தல் ஆணையத்தில் 2001 ஆம் ஆண்டு பதிவு செய்ய பட்ட அரசியல் கட்சி. தமிழ்நாட்டில் வளர்ந்து வரும் அரசியல் கட்சிகளில் நமது மக்கள் கட்சியும் ஒன்றாகும்.

**கட்சியின் கொள்கை**
சமூக நீதி, சமத்துவம், செயலாக்கம் என்ற கொள்கையின் அடிப்படையில் ஏழை எளிய ஒடுக்கப்பட்ட மக்களின் உயர்வுக்காக பாடுபடுவது மற்றும் மனித நேயத்தை பேணி வளர்ப்பது. 

**கட்சி நிறுவனர்** - திரு.மு.ராஜமாணிக்கம்   

**பதிவு அலுவலகம்**: கஸ்பா, வேலூர் மாநகராட்சி  

**நிர்வாக அலுவலகம்**: பவானி நகர், காட்பாடி

**கட்சியின் கொடி** 
மேலே சிகப்பு நிறம், நடுவில் மஞ்சள் நிறம், கீழே பச்சை நிறம் கொண்ட மூவர்ண கொடி. கொடியின் மத்தியில் உள்ள மஞ்சள் நிறத்தில் சிகப்பு நிற சிங்கம் பதிக்கப்பட்டுள்ளது. மேல் உள்ள சிகப்பு நிறம் உழைப்பு மற்றும் தியாகத்தை குறிக்கின்றது. மஞ்சள் நிறம் மங்களகரம் மற்றும் வீரத்தை குறிக்கின்றது. பச்சை நிறம் விவசாயம் மற்றும் வளமையை குறிக்கின்றது. நடுவில் உள்ள சிங்கம் பாரம்பரியத்தை குறிக்கின்றது.

**தொடக்கம்**
நமது மக்கள் கட்சி தமிழ் நாடு முத்தரையர் சங்கதின் வாயிலாக உருவானது. எனினும் இந்த கட்சி அனைத்து ஒடுக்கப்பட்ட சமுதாயத்தை சேர்ந்த ஏழை எளிய மற்றும் நடுத்தர மக்களின் வளர்ச்சிக்காகவும் உரிமைக்காகவும் பாடுபடுகின்றது.

**செல்வாக்கு**
தமிழகத்தில் உள்ள பல மாவட்டங்களில் இந்த கட்சிக்கு செல்வாக்கு உள்ளது. குறிப்பாக திருச்சி, புதுக்கோட்டை, தஞ்சாவூர் , மதுரை ராமநாதபுரம், திண்டுக்கல், கரூர், சிவகங்கை, தூத்துக்குடி, மயிலாடுதுறை, வேலூர், கோவை , நாமக்கல், சென்னை, தேனீ, பெரம்பலூர், நாகை, கடலூர் மற்றும் திருவள்ளூர் மாவட்டங்களில் அதிக செல்வாக்கு உள்ளது.

**பேரரசர் பெரும்பிடுகு முத்தரையர்**
தமிழ் நாடு முத்தரையர் சங்கம் மற்றும் நமது மக்கள் கட்சியின் கோரிக்கையை ஏற்று மாண்புமிகு முதல் அமைச்சர் செல்வி ஜெ.ஜெயலலிதா அவர்கள் 07-02-1996 அன்று திருச்சியில் பேரரசர் பெரும்பிடுகு முத்தரையர் சிலையை நிறுவினார். திருச்சிராப்பள்ளி மாவட்டத்தை திருச்சிராப்பள்ளி பெரும்பிடுகு முத்தரையர் மாவட்டம் என பெயர் சூட்டினார். 29 பட்ட பெயர்களில் வாழும் முத்தரையர் இன மக்களை ஒரே இனமாக்கி முத்தரையர் என அரசாணை பிறப்பித்தார்.

தமிழ் நாடு முத்தரையர் சங்கம் மற்றும் நமது மக்கள் கட்சியின் கோரிக்கையை ஏற்று மாண்புமிகு முதல் அமைச்சர் திரு. எடப்பாடி கே. பழனிச்சாமி அவர்கள் பேரரசர் பெரும்பிடுகு முத்தரையர் மன்னருக்கு திருச்சியில் நூலகத்துடன் சேர்ந்த மணிமண்டபம் அமைக்க 2019இல் அரசாணை பிறப்பித்து நிறை வெற்றியுள்ளார்.

**போட்டியிட்ட தொகுதிகள்**
நாடாளுமன்ற மக்களவை தேர்தலில் நமது மக்கள் கட்சியின் போட்டியிட்ட தொகுதிகள்
வேலூர் தொகுதி - இ.அ.ஏகாம்பரம் (2009), தஞ்சை தொகுதி - எஸ்.மும்மூர்த்தி (2014), வேலூர் தொகுதி - இ.எம்.கேசவன் (2014)

தமிழ் நாடு சட்ட மன்ற தேர்தலில் நமது மக்கள் கட்சியின் போட்டியிட்ட தொகுதிகள்
விராலி மலை தொகுதி - மூ.சரவண தேவா (2016), மணச்சநல்லூர் தொகுதி - வீ .பார்த்தீபன் (2016), முசிரி தொகுதி - செல்லப்பெருமாள்(2016), காரைக்குடி தொகுதி -ஆர்.ராஜ்குமார்(2016), அணைக்கட்டு தொகுதி- ஆர்.ஸ்ரீனிவாசன்(2016)

1. ↑  "TN Gazette notification" (PDF). GOVERNMENT OF TAMIL NADU. 11 ஜனவரி 2020 அன்று மூலம் (PDF) பரணிடப்பட்டது. 17 January 2021 அன்று பார்க்கப்பட்டது.
2. ↑  "திருச்சி விமான நிலையத்திற்கு மன்னன் பெரும்பிடுகு முத்தரையர் பெயர் சூட்ட வலியுறுத்தல்". *Tamil Hindu*. 2 பிப்ரவரி 2021 அன்று மூலம் பரணிடப்பட்டது. 29 January 2021 அன்று பார்க்கப்பட்டது.
3. ↑  "Hindu CM-lays-foundation-stone-for-memorials".. பார்த்த நாள்: 17 January 2021.
4. ↑  "Electwise.in/party/namadhu-makkal-katchi/". 17 January 2021 அன்று பார்க்கப்பட்டது.